Poza

Poza (Pozza di Fassa per talian) la é na frazion del comun de Sèn Jan e la à 2.279 sentadins (ai 31.12.2017). La é loghèda te la pèrt più lèria e zentrèla de Fascia, a 1.325 m s.l.m. Sie inom l vegn cà dal latin puteus, poz.

Te la frazion de Poza l'é la senta de l'Istitut Cultural Ladin “Majon di fascegn”, chela del Museo Ladin de Fascia, ma ence la senta del Comun General de Fascia e de la Scola Ladina de Fascia.
sinistra|miniatura|L Museo Ladin de Fascia
Se se se vèrda dìntorn, se pel se goder i bie bosć de la Mont da Poza, te chela che se pel jir co l'auto enscin te Saŭch e Tieje, olache se pel amò veder sacotenc "baic" e "tieje" che, chi egn, i vegnìa duré desche depojit per l fegn e desche majon per la sajon da d'istà per chi che jia sa mont a fèr fegn o a monteèr co la besties. Da la man a nord se pel veder l grop del Saslonch, e a ovest se pel se goder i spic del Larsech.

Paa la speisa jir a veder ence l frabicat "La Torn", (la tor), olache ades l'é ite na cèsa, che l'à na strutura a cadrat con spionaes: l'é l soul ejempie de fortificazion veia en esser te val (XVI secol).

L'é ben fat segnalèr che sul tegnir de Poza l'é na fontèna idrosolforousa, cognosciuda ja te l'età de mez, durèda jà enlouta per varir da la malaties de la pel e del fià bianch.

Del 1926 l comun de Poza l'é stat tout jù e sie tegnir l'é stat metù apede chel del comun de Vich, dò, del 1952 l comun l'é stat metù sù endodanef jontan ite ence l tegnir de l'ex comun de Perra, cognosciù anchecondì co l'inom de Pera o Pera de Fascia.
Vocabolar dl ladin leterar
page=791|thumb|100px|left
Poza 6 1845 Pozza (BrunelG, MusciatSalin1845:8) 
gad. Poza grd. Poza fas. Poza bra. Poza fod. Poza amp. Poza 
LD Poza
topon. 
(gad. DLS 2002, grd. P/M 1985; F 
2002; DLS 2002, fas. DLS 2002; DILF 2013, fod. DLS 2002; 
Ms 2005, amp. DLS 2002, LD DLS 2002) 
a) Canche i e rué al pont de Poza, / 
L’à dat jù de n screpin na chegoza. Kanke i e rue al pont de 
Pozza, / La dat žu de ‘n skrepìn ‘na kegózza. BrunelG, MusciatSalin1845:8 (bra.).
Categoria:Provinzia de Trent
Categoria:Sèn Jan